| Dólar de prata dobicentenario de Abraham Lincoln |
| --- |
|  |  |
| A/: Busto de Abraham Lincoln. Data e marcas de ceca (P), de deseñador (JK) e de gravador (DE).
Lendas: IN GOD WE TRUST / LIBERTY | R/: As 43 derradeiras palabras do Discurso de Gettysbourg, rodeadas por coroa de loureiro. No exergo, pergamiño coa sinatura de Lincoln. Marca de gravador (PH).
Lenda: UNITED STATES OF AMERICA / ONE DOLLAR / E PLURIBUS UNUM |
| * **Valor**: 1 dólar.
* **Gravador**: J. Kunz e D. Everhart (anv.), e Phebe Hemphill (rev.).
* **Datas de emisión**: 2009
* **Ceca**: *US Mint*: Ceca de Filadelfia (P).
* **Tiraxe**: 499.934 exemplares.
* **Aliaxe**: 90 % prata e 10 % cobre.
* **Diámetro**: 38,1 mm.
* **Peso**: 26,73 g.
* **Espesor**: 2,8 mm.
* **Canto**: estriado.
 |

O **dólar de prata do bicentenario de Abraham Lincoln** é unha moeda conmemorativa, non circulante, emitida pola Casa da Moeda dos Estados Unidos en 2009 e cuñada pola Ceca de Filadelfia.

Esta moeda dun dólar foi autorizada pola Lei 109-285, do 27 de setembro de 2006, pola que se dispuxo a emisión dunha moeda na honra de do décimo sexto presidente dos Estados Unidos, Abraham Lincoln (1809-1865), en conmemoración do bicentenario do seu nacemento.

Deseño
------

No anverso da moeda, deseñado por Justin Kunz e gravado por Don Everhart, represéntase un busto de Abraham Lincoln inspirado nunha escultura obra de Daniel Chester French, que se atopa no interior do *Lincoln Memorial*, de Washington. Rodeando o busto aparecen os lemas IN GOD WE TRUST ("En Deus confiamos") e LIBERTY ("Liberdade"), tradicionais das moedas estadounidenses, así como a data de emisión da moeda.

Escultura de Daniel Chester French sita no Lincoln Memorial, de Washington, na que se inspira o retrato de Lincoln no anverso deta moeda conmemorativa.
Pola súa banda, o reverso, obra da gravadora *da US Mint* Phebe Hamphill, reproduce as 43 derradeiras palabras do famoso Discurso de Gettysbourg, pronunciado por Lincoln durante a Guerra Civil, o 19 de novembro de 1863: WE HERE / HIGHLY RESOLVE / THAT THESE DEAD / SHALL NOT HAVE DIED / IN VAIN - THAT THIS / NATION, UNDER GOD, / SHALL HAVE A NEW / BIRTH OF FREEDOM - AND / THAT GOVERNMENT OF / THE PEOPLE, BY THE / PEOPLE, FOR THE / PEOPLE, SHALL NOT / PERISH FROM THE EARTH ("Resolvemos que estes mortos non morreron en van; que esta nación, baixo Deus, ha ter un renacemento de liberdade, e que o Goberno do pobo, polo pobo, para o pobo, non desaparecerá da Terra". O discurso aparece rodeado por unha coroa de loureiro. Na parte inferior, un pergameo ten inscrita a sinatura de Lincoln, así como o valor facial da moeda e o lema E PLURIBUS UNUM; e na parte superior a lenda indica o nome do país emisor.

Produción e comercialización
----------------------------

A lei que autorizou a emisión destas moedas conmemorativas prevía unha tiraxe máxina de 500.000 exemplares. A moeda produciuse na Casa da Moeda de Filadelfia e a emisión estivo dispoñible para a súa adquisición por parte da poboación desde o 12 de febreiro de 2009, coincidindo coa data exacta do 200 aniversario do Nacemento de Lincoln.

A súa produción foi de 127.710 moedas na súa condición estándar e 372.224 en versión con acabamento especial (*proof*) o que fai un total de 499.934 exemplares.

Consonte a lei que autorizou o dólar de prata conmemorativo do bicentenario de Abraham Lincoln, o beneficio acadado pola súa venda foi destinado á Comisión do Bicentenario de Abraham Lincoln, para mromover o traballo de planificación da súa celebración e o estudo continuo da vida de Lincoln.

Notas
-----

1. 1 2  "Public Law 109-285 - SEPT. 27, 2006". *Govinfo.gov*
2. 1 2 3 4 5  "Abraham Lincoln Commemorative Silver Dollar". *United States Mint*.
3. 1 2 3 4 5 6  "1 Dollar Abraham Lincoln Bicentennial". *Numista.com*
4. ↑  "Historical Commemorative Coin Sales Figures: 2009 Abraham Lincoln Commemorative Silver Dollar". *United States Mint*.

Véxase tamén
------------

### Outros artigos

* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas

* "2009 Abraham Lincoln Silver Dollar" (*ModernCommemoratives.com*)